# Tietosuojaseloste: Sosiaalihuollon asiakasrekisteri

Laadittu: 20.1.2023, päivitetty 20.1.2023

Tietosuojaseloste sisältää EU:n yleisen tietosuoja-asetuksen (679/2016) informointivelvoitteen edellyttämät tiedot. Lisätietoja henkilötietojen käsittelystä Pohjois-Karjalan hyvinvointialueella: [www.siunsote.fi/henkilötietojen-kasittely](http://www.siunsote.fi/henkil%C3%B6tietojen-kasittely)

## Rekisterinpitäjä

Pohjois-Karjalan hyvinvointialue – Siun sote

Tikkamäentie 16

80210 Joensuu

puh. 013 3300 (vaihde)

## Rekisterinpitäjän edustajat

Perhe- ja sosiaalipalvelujen toimialuejohtaja Leena Korhonen

013 330 5768

leena.korhonen@siunsote.fi

### Sosiaalihuollon palvelutehtäväkohtaiset edustajat

Iäkkäiden palvelut, palvelujohtaja Marke Varis

013 330 7134

marke.varis@siunsote.fi

Lapsiperheiden palvelut ja perheoikeudelliset palvelut, palvelujohtaja Helena Majoinen

013 330 5242

helena.majoinen@siunsote.fi

Lastensuojelu, palvelujohtaja Erja Nevalainen

013 330 5450

erja.nevalainen@siunsote.fi

Päihdehuolto ja työikäisten palvelut, palvelujohtaja Tuuli Ollila

013 330 5827

tuuli.ollila@siunsote.fi

Vammaispalvelut, palvelujohtaja Tarja Hallikainen

013 330 5306

tarja.hallikainen@siunsote.fi

## Tietosuojavastaavat

Siun soten tietosuoja-asiantuntijat

tietosuoja@siunsote.fi

## Henkilötietojen käsittelyn tarkoitus

Henkilötietojen käsittelyn tarkoituksena on sosiaalihuollon asiakkaan lakisääteisten palvelujen arviointi, suunnittelu, järjestäminen, toteutus, tilastointi ja raportointi kaikissa sosiaalihuollon palvelutehtävissä:

* iäkkäiden palvelut
* lapsiperheiden palvelut
* lastensuojelu
* perheoikeudelliset palvelut
* päihdehuolto
* työikäisten palvelut
* vammaispalvelut.

Sosiaalihuollon asiakasrekisteriin kuuluvia henkilötietoja voidaan käyttää lisäksi hyvinvointialueen oman toiminnan suunnittelu-, kehittämis- ja tilastointitarkoituksiin.

## Henkilötietojen käsittelyn oikeusperuste

Henkilötietojen käsittelyperusteena on rekisterinpitäjän lakisääteisen velvoitteen noudattaminen sekä yleistä etua koskevan tehtävän suorittaminen tai rekisterinpitäjälle kuuluvan julkisen vallan käyttäminen.

Henkilötietoja käsitellään sosiaalihuollon henkilötietojen käsittelyä ohjaavien lakien mukaisesti (mm. sosiaalihuoltolaki 1301/2014; laki sosiaalihuollon asiakasasiakirjoista 254/2015; laki sosiaalihuollon asiakkaan asemasta ja oikeuksista 812/2000; laki sosiaali- ja terveydenhuollon asiakastietojen sähköisestä käsittelystä 784/2021; laki viranomaisen toiminnan julkisuudesta 621/1999; laki sosiaali- ja terveydenhuollon järjestämisestä 612/2021).

## Käsiteltävät henkilötiedot

Käsitellään sosiaalihuollon asiakkaan seuraavia henkilötietoja:

* Nimi, henkilötunnus, osoite, puhelinnumero ja sähköpostiosoite
* Sosiaalihuoltoon vireille tulleiden asioiden tiedot (sis. hakemukset, yhteydenotot ja ilmoitukset sekä niiden käsittelytiedot)
* Sosiaalihuollon tarvetta koskevat tiedot
* Palvelutarpeen arviointia koskevat tiedot
* Palvelujen suunnittelua koskevat tiedot
* Palvelujen järjestämistä koskevat tiedot (sis. päätökset, maksusitoumukset, lausunnot, lähetteet, virka-apupyynnöt)
* Palvelujen toteuttamista koskevat tiedot
* Asiakaskertomusmerkinnät sekä muut asiakasprosesseissa syntyvät asiakirjat
* Hallinnolliset ja asiakaslaskutukseen liittyvät tiedot sekä ajanvaraustiedot.

Lisäksi käsitellään asiakkaan perheen/läheisen/laillisen edustajan yhteystietoja.

## Säännönmukaiset tietolähteet

Henkilötiedot saadaan seuraavista tietolähteistä:

* Asiakkaalta itseltään tai hänen lailliselta edustajaltaan
* Palvelujen käytön ja asioinnin yhteydessä
* Digi- ja väestötietoviraston väestötietojärjestelmästä
* Asiakkaan suostumuksella muilta hyvinvointialueilta tai viranomaisilta
* Sosiaali- ja terveydenhuollon palveluja toteuttavalta henkilöstöltä
* Muilta viranomaisilta tai kansalaisilta (mm. lastensuojeluilmoitus, ilmoitus sosiaalihuollon tarpeesta olevasta henkilöstä, ilmoitus iäkkään henkilön palvelutarpeesta)

Mikäli asiakkaan tietoja pyydetään ilman asiakkaan nimenomaista suostumusta, määritellään tietojen hankkimiselle perusteet, joiden mukaan hyvinvointialueella on oikeus saada pyydetyt tiedot. Tietojen saamisesta tehdään asianmukaiset merkinnät asiakastietojärjestelmään.

## Tietojen säännönmukaiset luovutukset

Tietoja voidaan luovuttaa seuraavasti:

* Asiakkaan tai hänen laillisen edustajansa suostumuksella tai luovutukseen oikeuttavan lain perusteella muille tahoille
* Esitetyn tietopyynnön perusteella asiakkaalle itselleen tai hänen lailliselle edustajalleen
* Esitetyn tietopyynnön tai virka-apupyynnön perusteella muille viranomaisille, joilla on lain perusteella oikeus tietoihin
* Tutkimus-, suunnittelu- ja tilastointitarkoituksiin valtakunnallisia rekisterejä ylläpitäville viranomaisille
* Viranomaisten myöntäminen tutkimuslupien mukaisesti tutkimustoimintaan

## Tietojen siirto EU:n tai ETA:n ulkopuolelle

Tietoja ei siirretä EU:n tai ETA:n ulkopuolelle.

## Automaattisen päätöksenteko ja profilointi

Henkilötietojen käsittelyssä ei suoriteta automaattista päätöksentekoa tai profilointia.

## Henkilötietojen säilytysaika

Sosiaalihuollon asiakastietojen säilytysajat määräytyvät lakiin perustuen (laki sosiaalihuollon asiakasasiakirjoista 254/2015; arkistolaki 831/1994).

## Rekisteröityjen oikeudet

### Oikeus saada tutustua tietoihin

Rekisteröidyllä on oikeus saada rekisterinpitäjältä vahvistus siitä, käsitteleekö tämä häntä koskevia henkilötietoja. Jos rekisteröidyn tietoja käsitellään, rekisterinpitäjän on toimitettava hänelle jäljennös käsiteltävistä henkilötiedoista. Oikeus voidaan evätä laissa säädetyin perustein.

### Oikeus oikaista tietoja

Rekisteröidyllä on oikeus vaatia, että rekisterinpitäjä oikaisee häntä koskevat epätarkat ja virheelliset henkilötiedot. Rekisteröidyllä on myös oikeus saada puutteelliset henkilötiedot täydennettyä. Oikeus voidaan evätä rekisterinpitäjän arvioinnin perusteella.

### Oikeus poistaa tiedot

Rekisteröidyllä on oikeus saada rekisterinpitäjä poistamaan itseään koskevat tiedot. Oikeutta tietojen poistamiseen ei ole silloin, kun tietoja käsitellään rekisterinpitäjän lakisääteisen tehtävän suorittamiseksi.

Rekisteröidyllä on oikeus perua antamansa suostumus henkilötietojen käsittelyyn ja tähän perustuen pyytää rekisterinpitäjää poistamaan itseään koskevat tiedot.

### Oikeus siirtää tiedot järjestelmästä toiseen

Rekisteröidyllä on tietyissä tilanteissa oikeus saada rekisterinpitäjälle toimittamansa henkilötiedot jäsennellyssä, yleisesti käytetyssä ja koneellisesti luettavassa muodossa sekä halutessaan siirtää kyseiset tiedot toiselle rekisterinpitäjälle.

### Oikeus vastustaa ja rajoittaa tietojen käsittelyä

Rekisteröidyllä on tietyissä tilanteissa oikeus vastustaa henkilötietojensa käsittelyä eli pyytää, ettei tietoja käsiteltäisi ollenkaan.

Rekisteröidyllä on tietyissä tilanteissa oikeus pyytää rekisterinpitäjää rajoittamaan häntä koskevien henkilötietojen käsittelyä.

### Oikeus olla joutumatta automaattisen päätöksenteon kohteeksi

Rekisteröidyllä on oikeus vaatia, että häntä koskevat päätökset tekee ihminen.

### Oikeus tehdä ilmoitus valvontaviranomaiselle

Rekisteröidyllä on oikeus tehdä ilmoitus tietosuojavaltuutetun toimistoon, mikäli hän katsoo, että hänen tietosuojaoikeuksiaan on loukattu tai hän on havainnut epäkohdan henkilötietojen käsittelyssä. Tietosuojavaltuutettu ei lähtökohtaisesti ota kantaa sellaisiin tapauksiin, joissa rekisterinpitäjään ei ole oltu itse yhteydessä. Lisätietoja saa tietosuojavaltuutetun toimistosta: [www.tietosuoja.fi](http://www.tietosuoja.fi/).